***Jegyzőkönyv***

***a Csorba Győző Társaság 2021. évi közgyűléséről***

***A közgyűlés ideje: 2021. 10. 29. 16 óra 30 perc***

***A közgyűlés helye a Pécsi Tudásközpont kis konferenciaterme***

***A közgyűlés nyilvános***

Pintér László üdvözli a megjelenteket, majd bejelenti, hogy a napirend megváltozott, prof. dr. Nagy Imre kérésére az ő, Klemm Antal nyelvészprofesszorról szóló előadását tartjuk meg, majd utána következik a közgyűlés. Az előadásról itt olvashatnak:

<https://csorbagyozo.hu/p/10804>

Az előadás után Pintér László elmondja, hogy a Covid vírus által okozott hosszú szünet után öröm a megjelentek viszontlátása. Jó látni, hogy az idősebbek megúszták nagyobb baj nélkül járványt. Megállapítja, hogy a fiatalok hogylétéről sajnos nincsen tudomása, mert ők régen sem voltak és most sincsenek velünk. Elmondja még, hogy ő is röviden szeretne csak szólni, s erre kéri a hozzászólókat is.

Ezután a következők szerint zajlott a közgyűlés

1. A közgyűlés határozatképességének megállapítása
***Megjelent 12 fő, a közgyűlés határozatképes.***
2. Felszólítás a jelenléti ívek aláírására.
3. Az elnök javaslatot tesz a levezető elnökre.
***Pintér Lászlót egyhangú szavazással megválasztják levezető elnöknek.***
Ez a közgyűlés 2021/1. sz. határozata.
4. A levezető elnök javaslatot tesz a jegyzőkönyvvezetőre.
***Pintérné Csorba Noémit egyhangú szavazással megválasztják jegyzőkönyvvezetőnek.***
Ez a közgyűlés 2021/2. sz. határozata.
5. A levezető elnök javaslatot tesz a jegyzőkönyv-hitelesítőkre.
***Hajdinákné Csorba Esztert és Kiss Tamást egyhangú szavazással megválasztják jegyzőkönyv-hitelesítőnek.***
Ez a közgyűlés 2021/3. sz. határozata.
6. A levezető elnök ismerteti a közgyűlés egyetlen napirendi pontját, Pintér László beszámolóját a 2020-as évről.
***A napirendet a közgyűlés elfogadja.***
Ez a közgyűlés 2021/4. sz. határozata.
7. Pintér László beszámolója.

A teljes beszámoló itt olvasható. Itt csak idézem a fontosabb részeit.
***a. Rövidített beszámoló***.



***b.*** ***Emlékeztető a Társaság céljáról és feladatairól***

***c.*** ***Részletek a 2019. évi munkáról szóló jelentésből, bizonyítva, hogy a célnak és a feladatnak is megfeleltünk
 d. A rövid beszámolóhoz néhány kiegészítés a következők szerint. A részleteket ld. itt.
 I. A tagságról, tagdíjakról
 II. Bársony Kinga könyvelő hivatalos jelentésének bemutatása. A jelentés itt olvasható: „***A kettős könyvvitelt vezető egyéb szervezet egyszerűsített éves beszámolója és közhasznúsági melléklet” <http://csorbagyozo.hu/wp-content/uploads/2021/11/Csorba_Gyozo_Tarsasag-2020-Barsony-kinga.pdf>

***III.*** ***Csorba Győző Társaság, tagdíj-bevétele, kiadásai 2021
IV. Válasz dr. Pesti János témajavaslataira***

***V. Pintér László kéri, hogy*** a pandémiás helyzet miatt mindig csak a következő gyűlésre tervezzünk, annál előbbre futni nem érdemes, csak ha könyvkiadásról van szó. Javasolja továbbá, hogy a következő taggyűlés november 21-én, Csorba Győző születésnapjának évfordulóján legyen, ugyancsak a kis konferencia-teremben, egy képes kivetítéssel kísérve. (*Csorba Győzőné, Margitka, a költő örök támasza*)

1. ***A közgyűlés egyhangú szavazással elfogadja a beszámolót.***

Ez a közgyűlés 5. sz. határozata.

***9. Hozzászólás***

Dr. Pesti János kéri, hogy a témajavaslataihoz előadónak ajánlott tagok nyilatkozzanak, elfogadják-e a jelölést. Erre a választ ld. a 2020. év munkáról szóló bővebb jelentésben, kiegészítve szóban azzal, hogy a javaslatokat e-mailban az érintetteknek Pintér László elküldi és válaszukat jelezni fogja.

***További hozzászólás nincs, a levezető elnök a gyűlés berekeszti.***

Kelt Pécsett, 2021. 11. 29. napján

 Pintér László Hajdinákné Csorba Eszter

 **levezető elnök jegyzőkönyv hitelesítő tag**

Pintérné Csorba Noémi Kiss Tamás

 **jegyzőkönyvvezető jegyzőkönyv hitelesítő tag**

Prof. dr. Nagy Imre
**A Csorba Győző Társaság elnöke**